Skallerup Seaside Resort, der ligger lige syd for Nørlev, fortalte ganske uventet, at man er positivt stemt over for at fjerne feriecentrets egen kystsikring og i stedet indgå i en fælles kystsikring. - Det gik pludselig op for mig, at nogle havde den opfattelse, at vi sad og gemte os bag vores høfder, mens andre faldt i vandet, og det er slet ikke tilfældet. Vi kan sagtens se en ide i at fjerne høfderne, det er vi positive over for, siger formanden for Skallerup Seaside Resort, Christian Jensen. Eneste krav fra Skallerup Sea Side Resort er, at feriecentret vil have en skriftlig garanti for, at man ikke hæfter for eventuelle konsekvenser, når høfderne fjernes. Og den garanti er Kystdirektoratet nu også klar til at give.

Opsummering:
En omstridt kystbeskyttelse ved feriecentret Skallerup Seaside Resort i form af høfder er på vej væk. Det kom frem på fredagens møde mellem lodsejere langs kysten, Kystdirektoratet og Hjørring Kommune.